"
 ""Syyskuun 11. päivän kieltäminen"", mitä se sitten tarkoittaakin, ei liity mitenkään Ahmadinejadiin! Etsikää vaikka YouTubesta (katso vaikkapa tämä sivu) ja huomatkaa, että siellä on amerikkalaisia, jotka levittävät salaliittoteorioita syyskuun 11. päivän hirmuteosta. Lisäksi haluan huomauttaa, että viimeisimmän vierailunsa aikana YK:n päämajaan New Yorkissa Ahmadinejad pyysi vierailla kaksoistornien paikalla (eli Ground Zerolla) kunnioittaakseen kuolleita, mutta New Yorkin viranomaiset hylkäsivät hänen pyyntönsä vetoamalla "turvallisuussyihin" syynä pyynnön hylkäämiseen. Oli miten oli, parhaan tietämykseni mukaan kukaan ei ole koskaan kiistänyt syyskuun 11. päivän tapahtumia, mutta jotkut kyseenalaistavat virallisen selityksen siitä, kuka oli tapahtuman takana. Voi olla, että myös Ahmadinejad on kyseenalaistanut virallisen selityksen, mutta virallisen selityksen kieltämisen ja itse tapahtuman kieltämisen välillä on suuri ero. Lopuksi haluan huomauttaa, että syyskuun 11. päivänä kuolleiden joukossa oli myös iranilaisia. Tässä yhteydessä voitte etsiä iranilaisen elokuvan The Ziggurat Goddess (josta täällä), 2004, jossa pääroolissa on Shahab Hosseini. Elokuva pyörii sellaisen nuoren iranilaismiehen elämän ympärillä, joka on menettänyt vaimonsa ja ainoan lapsensa syyskuun 11. päivän hirmuteossa, ja itse asiassa elokuva alkaa iskujen tapahtumapaikoilla ja sisältää takaumia viimeisestä puhelinkeskustelusta, jonka tämä mies on käynyt vaimonsa ja tyttärensä kanssa minuuttia ennen ensimmäistä iskua, jossa he kuolivat. "